Sanral se e-tol-invordering onwettig – praag.co.za
Die party het vroeër reeds namens alle rekeninghouers ‘n klag by die Verbruikerskommissie ingedien waarin aangevoer word dat Sanral se meetinstrumente nie voldoen aan die vereistes van die Metrologiewet nie.
Die party se woordvoerder sê Sanral het tydens ‘n vergadering met die Vryheidsfront Plus erken dat hy geen skriftelike bewyse het van die Nasionale Reguleerder vir Verpligte Spesifikasies oor die wettigheid van sy meetinstrumente nie.
Bloot op grond hiervan sal enige poging van Sanral om geld in te vorder, onwettig wees.
Die vakbondfederasie Cosatu het gewaarsku dat Sanral se voorneme om dagvaardings uit te reik, die verhouding tussen die publiek en die regering verder kan versuur.
Cosatu sê Sanral se plan kom neer op “maatskaplike teistering”.
Die woordvoerder van Cosatu, Sizwe Pamla sê inwoners het dit baie duidelik gemaak het dat hulle nie die e-tolstelsel wil hê nie, maar die regering het die stelsel desnieteenstaande in werking gestel.
Pamla sê dit word as ‘n uiterste vorm van burokratiese afknouery gesien en sal die verhouding tussen Gautengse inwoners en die provinsiale regering versuur.
Skrywer praagGepubliseer op 23 Maart 2016 Kategorieë Nuus, Suider-AfrikaSleutelwoord e-tol, meetinstrumente, sanral
Vorige Vorige artikel: ‘Geen Suid-Afrikaners in Brusselse aanvalle dood nie’
Volgende Volgende artikel: Trump, Hillary fokus op terreur, immigrasie na oorwinnings